alexandrainst/scandi-wiki huggingface dataset:
Augeeplet

Augeeplet (av latin «bulbus oculi») omfattar augeballen, med unntak av vedhenga. Den hòle strukturen er omslutta av ein vegg, og er fylt med væske og tre lag: sklera, årehinna og netthinna. Augeeplet er vanlegvis forma som ein globus, men er ikkje heilt sfærisk. Den fremre overflata, hornhinna, er transparent og krumma. Augeeplet har ein diameter på om lag 24 mm.

Sjå òg 
 karunkel

Kjelder 
Denne artikkelen bygger på «Globe (human eye)» frå ,  den 20. januar 2015.  
 

Auga
Team Dimension Data

MTN-Qhubeka er eit sørafrikansk sykkellag som starta opp før 2007-sesongen. Det blei profesjonelt frå 2013-sesongen.

Ryttarar 2015

Norske ryttarar 
På ein pressekonferanse 27. august 2014 vart det kunngjort at Edvald Boasson Hagen hadde inngått ein toårskontrakt med MTN-Qhubeka. Boasson Hagen kjem dermed til å sykle for det sørafrikanske laget i 2015 og 2016, der han er tiltenkt ei kapteinsrolle i laget.

Referansar

Bakgrunnsstoff 
  

Sykkellag
Landevegssykling
Stevnsfortet

Stevnsfortet er eit fort med kommandosenter, bustader, ammunisjonsdepot, sjukehus og eit kapell som vart bygd i største løyndom i tida 1950 til 1953 inne i Stevns Klint på austkysten av Stevns på Sjælland i Danmark for å kontrollere innseglinga til Øresund frå Austersjøen militært. 

Saman med Langelandsfortet på den danske øya Langeland skulle Stevnsfortet hindre flåtestyrker frå warszawapaktland i Austersjøen å få tilgang til verdshava i ein krisesituasjon. Det var vurderingar knytt til den kalde krigen som låg til grunn for utbygginga, og begge forta er no lagde ned og omgjort til museum. Stevnsfortet vart lagd ned i 2000, og den underjordiske delen vart frå 1. juli 2008 som eit spesialmuseum over den kalde krigen. Det er ope for ålmenta som ei underavdeling av Østsjællands Museum.

Stevnsfortet er det einaste fortet i Danmark som er lagt i fjell. Fortet ligg inntil 18 meter under jordoverflata, som her er av kalk med flintestein i. Dette skal vere ein berggrunn som er godt eigna til å motstå bomber.

På Stevnsfortet er det to pansertårn med to 150 mm kanonar som opphavleg hadde stått på det tyske slagskipet «Gneisenau» frå den andre verdskrigen, og deretter hadde vore nytta på Batteri Grådyb på Fanø av den tyske okkupasjonsmakta som lekk i å verne innseglinga til Esbjerg. Kanonane hadde ei rekkevidd på 33 kilometer, og dekka både Øresund og dei to moglege landgangsstrendene i Faxe Bugt og Køge Bugt. På Stevnsfortets område var det dessutan stilt opp eit HAWK-batteri, som saman med NIKE-missilbatteri fleire stader på Sjælland skulle forsvare København mot luftåtak. Dette var missilbaserte bakke-til-luftsystem av amerikansk opphav.

Bakgrunnsstoff

Internettsidene til Koldkrigsmuseum Stevnsfort (Kaldkrigsmuseet Stevnsfort).

Festningar i Danmark
Stevns kommune
Østsjællands Museum
Den kalde krigen
Villa Gräpling

Villa Gräpling (frå gamalt av òg kjend som Villa Gräplang) er namnet på ein eigedom på Malmøya i Oslo. Huset vart brukt som fritidsbustad av velståande Kristiania-borgarar på 1800- og 1900-talet, og heilt fram til 2009 då huset vart omgjort til heilårsbustad. 

Området som består av hovudhus, stall, hønsehus, badehus og arkitektteikna utedo vart freda av Riksantikvaren i 2013. I fredningsvedtaket heiter det at «Formålet med fredningen er å bevare anlegget Villa Gråpling som et arkitekturhistorisk, arkitektonisk og kulturhistorisk viktig eksempel på påkostet ferie og fritidsbebyggelse ... Formålet er også å bevare hovedhuset som prefabrikkert tømmerhus i maskinlaft fra Strømmen trevarefabrikk. ... Det er vesentlig å ivareta anlegget som et kulturhistorisk verdifullt miljø i forhold til Oslos bynære sommerhusbebyggelse med tilknytning til fjorden og sjø- og badelivet.»

Bakgrunnsstoff
Riksantikvarens artikkel om fredninga

Freda bygg i Oslo
Malmøya
Kulturminne i Oslo
VM i alpine greiner 2007

Den 39. verdsmeisterskapen i alpine greiner vart avvikla i tida 6. til 18 februar 2007 i Åre i Sverige. Det var tevla i 11 øvingar; fem for menn og like mange for kvinner, samt ei lagøving med tre menn og tre kvinner på kvart av laga.

Menn

Slalåm 

Dato: 17. februar 
Start: 615 m, mål: 396 m
Høgdeskilnad: 219 m

Storslalåm 

Dato: 14. februar 
Start: 812 m, mål: 396 m
Høgdeskilnad: 416 m

Super-G 

Dato: 6. februar 
Start: 929 m, mål: 396 m
Løypelengd: 1820 m, høgdeskilnad: 533 m

Utfor 

Dato: 11. februar 
Start: 1240 m, mål: 396 m
Løypelengd: 2922 m, høgdeskilnad: 844 m

Superkombinasjon 

Dato: 8. februar 
Utfor: start: 1152 m, mål: 396 m
Løypelengd: 2880 m, høgdeskilnad: 756 m
Slalåm: start: 615 m, mål: 396 m
Høgdeskilnad: 219 m

Kvinner

Slalåm 

Dato: 16. februar 
Start: 582 m, mål: 186 m
Løypelengd: 624 m, høgdeskilnad: 400 m

Storslalåm 

Dato: 13. februar 
Start: 796 m, mål: 396 m
Løypelengd: 1257 m, høgdeskilnad: 400 m

Super-G 

Dato: 6. februar 
Start: 971 m, mål: 396 m
Løypelengd: 1829 m, høgdeskilnad: 575 m

Utfor 

Dato: 11. februar 
Start: 1055 m, mål: 396 m
Løypelengd: 2240 m, høgdeskilnad: 659 m

Superkombinasjon 

Dato: 9. februar 
Utfor: start: 971 m, mål: 396 m
Løypelengd: 1903 m, høgdeskilnad: 575 m
Slalåm: start: 567 m, mål: 396 m
Høgdeskilnad: 171 m

Kjelder
Denne artikkelen bygger på «Alpine Skiweltmeisterschaft 2007» frå ,  den 21. januar 2015.  
 

Alpint
Verdsmeisterskapar
Sport i 2007
Mike Henderson

Mike Henderson () er ein USA-amerikansk songar-låtskrivar.

Henderson var medlem av bluesgruppa The Bel Airs då ho vart danna i Missouri i 1981. Dei gav ut albumet Need Me a Car på Blind Pig Records i 1984. Henderson forlet bandet i 1985 og flytta til Nashville. Året etter vart han med i rootsrockbandet The Roosters. Han var òg medlem av bandet The Kingsnakes. The Kingsnakes byrja å spel ekvar veke på Bluebird Cafe i juli 1986. Dei korta ned namnet til The Snakes då dei fekk kontrakt med Curb Records. Albumet The Snakes kom ut på Curb i 1989.

I 1988 spelte The Fabulous Thunderbirds songen «Powerful Stuff», ein song Henderson hadde skrive for The Snakes, for filmen Cocktail. Henderson vart seinare låtskrivar for EMI. Songane hans er spelt inn av Dixie Chicks, Trisha Yearwood, Gary Allan, Patty Loveless og mange andre. Henderson arbeidde òg i Nashville som slidegitarist. Han har spelt på albumet av mellom andre Emmylou Harris, John Hiatt, Joy Lynn White og Kelly Willis.

Diskografi

Album

Singlar

Kjelder

Denne artikkelen bygger på «Mike Henderson» frå ,  den 21. januar 2015. 
 oppgav desse kjeldene:

Bakgrunnsstoff

USA-amerikanske bluessongarar
USA-amerikanske countrysongarar
USA-amerikanske låtskrivarar
USA-amerikanske songarar
Countrymusikarar frå Missouri
Folk frå Independence i Missouri
Kystfort

Kystfort er nemnnga på stasjonære militære installasjonar langs kysten for å hindre åtak på landet frå sjøen, eller for å skaffe seg militær kontroll over strategiske sund og andre farvatn. Dei fleste kystforta har solide bygningar i stein eller betong som kan stå mot åtak frå granatar og bomber, eller er kombinert med rom inne i fjellet. Hovudvåpna på kystforta var kanonar, torpedoar (ein sprengladning utstyrt med propell drive av ein motor med trykklufttank), og dei var ofte verna med minefelt (felt med eksplosiv som vert utløyst av båtar, køyretøy eller folk), plassert i sjøen og eventuelt på land i tillegg.

Kystforta i både Noreg og andre land er i den seinare tida vorte lagd ned, då dei ikkje stettar krava til moderne krigføring og landevern. Mange av dei har vorte omgjort til museum, kulturminne eller turistattraksjonar.

I Noreg ligg dei eldste kystforta attmed Oslofjorden, ved Tønsberg, Kristiansand, Bergen, Trondheim og Vardø. Under den tyske okkupasjonen av Noreg under den andre verdskrigen vart det bygd om lag tre hundre fleire kystfort. Dei gjekk inn i den såkalla Atlanterhavsmuren eller Atlanterhavsvollen (tysk: Atlantikwall), som ikkje var ein mur eller voll, men ei 2.685 kilometer lang, tyskbygd line av kystfort på strategiske punkt langsetter vest-og nordkysten av fastlands-Europa, frå Frankrike i sørvest, over Belgia, Nederland, Danmark, og oppetter norskekysten.

Militære installasjonar
Infiltrat

Infiltrat er den medisinske (legevitskaplege) nemninga på ei unormal, fast oppfylling i kroppsvev på grunn av opphoping av vevsvæske, puss, vevsrestar, eller som følgje av nydanna vev. Ved blindtarmbetennelse kan det til dømes danne seg eit infiltrat ikring blindtarmen inn mot bukhola, og dette vil kunne kjennast som ei smertefull oppfylling i høgre nedre delen av magen. Eit infiltrat kan òg vere ein diffus vekst i eit vev som fylgje av ein tilfriskingsprosess (altså eigenleg eit arr eller merke etter sår), eller skuldast ein diffus vekst av ein kreftsvulst.

Kjelde
Infiltrat i snl.no.

Medisinsk terminologi
Cytosin

Cytosin (C) er ein av dei fire hovudnukleobasane i DNA og RNA. Dei andre er adenin, guanin og tymin (uracil i RNA). Den er eit pyrimidinderivat med ein heterosyklisk aromatisk ring og to tilknytte substituentar (ei amingruppe på fjerde ledd og ei ketogruppe på andre ledd). Nukleosiden til cytosin er cytidin. I ei Watson–Crick-baseparing vil den forme tre hydrogenbindingar med guanin.

Struktur 
Cytosin inneheld tre nitrogenatom og ein karbonring, og er difor eit pyrimidin (saman med uracil). I motsetnad har purina (adenin og guanin) to karbonringar. Cytosin har kjemisk formel C4H3N2O (2-oksy-6-aminopyrimidin).

Historie 
Cytosin blei oppdaga og namngjeve av Albrecht Kossel og Albert Neumann i 1894 etter hydrolyseringa av brisselvev frå kalv. I 1903 blei strukturen framlagd, syntetisert og stadfesta i eit laboratorie.

Ein har nyleg funne bruksområder for cytosin i kvantedatamaskinar. Dei mekaniske eigenskapane i kvanten blei fyrste gong utnytta i informasjonsbehandling den 1. august 1998. Forskarar ved Oxford implementerte David Deutsch sin algoritme på ein to-qubits kjernemagnetisk kvantedatamaskin (NMRQC) basert på cytosin.

Kjemiske reaksjonar 

Cytosin kan finnast som ein del av DNA, som ein del av RNA eller som ein del av ein nukleotid. Som cytidin trifosfat (CTP) kan den verke som ein kofaktor for enzym, og den kan overføre fosfat for å omdanne adenosindifosfat (ADP) til adenosintrifosfat (ATP).

I DNA og RNA har cytosin parbindingar med guanin. Bindingane er veldig ustabile, og kan snøgt endre seg til uracil (spontan deaminering). Dette kan føre til ein punktmutasjon; reparasjonsenzymet uracil-DNA glykosylase vil prøve å hindre dette ved å kløyve eit uracilmolekyl i DNA.

Cytosin kan metylerast til 5-metylcytosin av eit enzym kalla DNA-metyltransferase. Det kan òg metylerast og hydroksylerast for å skape 5-hydroksymetylcytosin. Aktiv enzymatisk deaminering av cytosin eller 5-metylcytosin av cytosindeaminasefamilien APOBEC kan ha både positive og negative verknadar på ulike celleprosessar og organismal evolusjon. Verknadane av deaminering på 5-hydroksymetylcytosin er dårleg forstått.

Kjelder 
Denne artikkelen bygger på «Cytosine» frå ,  den 21. januar 2015.

Bakgrunnsstoff 

Nukleobasar
Amin
Boom, Like That

«Boom, Like That» er ein song frå 2004 av Mark Knopfler frå albumet hans Shangri-La. Han er i lag med «Darling Pretty» ein av berre to singlar av Mark Knopfler solo som har nådd UK Top 40, den britiske singellista, med ein 34. plass. 

Songen handlar om Ray Kroc, som grunnla McDonald's. Knopfler vart inspirert til å skrive songen etter å ha lese sjølvbiografien til Kroc.

Innhald

CD-singel
«Boom, Like That»
«Summer Of Love»

Maxi CD-singel
«Boom, Like That»
«Summer Of Love»
«Who's Your Baby Now» (live)

7"
«Boom, Like That»
«Who's Your Baby Now» (live)

Bakgrunnsstoff
 

Songar frå 2004
Singlar frå 2004
Mark Knopfler-songar
Songar skrivne av Mark Knopfler
Songar produserte av Mark Knopfler
The Trawlerman's Song EP

The Trawlerman's Song er ein EP av den britiske musikaren Mark Knopfler, gjeven ut 26. april 2005 av Mercury Records. EP-en inneheld albumversjonen av «The Trawlerman's Song» frå albumet Shangri-La frå 2004 og live-i-studio-versjonar av fem andre songar spelt inn i ein eingong i Shangri-la Studios i Malibu i California.

Innhald

Medverkande
Musikk
 Mark Knopfler – vokal, gitarar
 Richard Bennett – gitarar
 Jim Cox – klaverinstrument
 Matt Rollings – klaverinstrument
 Doug Pettibone – gitar (2,5), mandolin (8)
 Glenn Worf – bass
 Chad Cromwell – trommer

Produksjon
 Mark Knopfler – produsent
 Chuck Ainlay – produsent, lydteknikar
 Rodney Pearson – digital redigering
 Bob Ludwig – mastering

Kjelder
Denne artikkelen bygger på «The Trawlerman's Song EP» frå ,  den 21. januar 2015. 
 oppgav desse kjeldene:

Bakgrunnsstoff
 The Trawlerman's Song på den offisielle heimesida til Mark Knopfler

Mark Knopfler-album
EP-ar frå 2005
One Take Radio Sessions

One Take Radio Sessions er ein EP med live i studio-opptak av den britiske musikaren Mark Knopfler, gjeven ut 21. juni 2005 av Mercury Records internasjonalt og Warner Bros. Records i USA. Opptaka vart gjoert i ein eingong i Shangri-la Studios i Malibu i California. EP-en inneheld versjonar av sju songar frå albumet Shangri-La frå 2004, og ein song, «Rüdiger», frå albumet Golden Heart. Denne EP-en er i røynda ein lengre versjon av The Trawlerman's Song EPen, med to ekstra spor og ein annan versjon av tittelsporet.

Mottaking

I meldinga si for AllMusic gav James Christopher Monger EPen to av fem stjerner. Sjølv om Monger meinte «at det ikkje var noko å seie på framføringa, innspelinga utan feil og melodiane sterke», så følte at han EPen ikkje gav noko nytt som ikkje alt var gjeve ut på albumet Shangri-La i 2004.

Innhald

Medverkande
Musikk
 Mark Knopfler – vokal, gitarar
 Richard Bennett – gitarar
 Jim Cox – klaverinstrument
 Matt Rollings – klaverinstrument
 Doug Pettibone – gitar (2,5), mandolin (8)
 Glenn Worf – bass
 Chad Cromwell – trommer

Produksjon
 Mark Knopfler – produsent
 Chuck Ainlay – produsent, lydteknikar
 Rodney Pearson – digital redigering
 Bob Ludwig – mastering

Kjelder
<div class="references-small">
Denne artikkelen bygger på «One Take Radio Sessions» frå ,  den 21. januar 2015. 
 oppgav desse kjeldene: 

EP-ar frå 2005
Mark Knopfler-album
Cella

Cella, fleirtal cellae (latin for lite rom), er nemninga for det inste rommet i dei antikke greske og romerske templa, der gudestatuen eller gudestatuane stod, og der offergåvane skulle leggjast. Vanlegvis vert nemninga cella berre nytta i samband med dei romerske templa, medan det greske ordet naos vert nytta i samband med dei greske templa.

Berre presteskapet hadde tilgjenge til cellaen, der det dessutan kunne vere eit avgrensa område, ein adyton, som berre øvstepresten, ikkje dei andre prestane, kunne nytte.

Cellaen er vanlegvis eit enkelt, rektangulært rom uten vindauge, og med ei dør eller ein open inngang midt på den eine av kortveggane. I samband med statuen eller statuane av guddommane, kunne det i cellaen vere eit bord eller ein sokkel som offergåvane kunne leggjast på. I større tempel kunne ein eller to radar av søyler dele cellaen i to eller tre «skip».

Arkitektur
Bygningsdetaljar
VM i alpine greiner 2005

Den 38. verdsmeisterskapen i alpine greiner vart avvikla i tida 29. januar til 13. februar 2005 i Bormio og Santa Caterina i Italia. Dei fem øvingane for menn fann stad i Bormio, medan kvinnene sine fem øvingar vart avvikla i Santa Caterina. Meisterskapen vart avslutta i Bormio med ei lagøving der dei ulike landslaga stilte med tre menn og like mange kvinner, der utøvarane tevla i både super-G og slalåm.

Menn

Slalåm 

Dato: 12. februar 
Start: 1470 m, mål: 1251 m
Høgdeskilnad: 219 m

Storslalåm 

Dato: 10. februar
Start: 1696 m, mål: 1251 m
Høgdeskilnad: 445 m

Super-G 

Dato: 29. januar 
Start: 1907 m, mål: 1268 m
Løypelengd: 2091 m, høgdeskilnad: 639 m

Utfor 

Dato: 5. februar 
Start: 2255 m, mål: 1268 m
Løypelengd: 3186 m, høgdeskilnad: 987 m

Kombinasjon 

Dato: 3. februar 
Utfor: start: 2160 m, mål: 1268 m
Løypelengd: 2926 m, høgdeskilnad: 892 m
Slalåm: start: 1435 m, mål: 1251 m
Høgdeskilnad: 165 m

Kvinner

Slalåm 

Dato: 11. februar 
Start: 1900 m, mål: 1730 m
Høgdeskilnad: 170 m

Storslalåm 

Dato: 8. februar 
Start: 2110 m, mål: 1730 m
Høgdeskilnad: 380 m

Super-G 

Dato: 30. januar 
Start: 2335 m, mål: 1745 m
Løypelengd: 1993 m, høgdeskilnad: 590 m

Utfor 

Dato: 6. februar 
Start: 2530 m, mål: 1745 m
Løypelengd: 2901 m, høgdeskilnad: 785 m

Kombinasjon 

Dato: 4. februar 
Utfor: start: 2415 m, mål: 1745 m
Løypelengd: 2606 m, høgdeskilnad: 670 m
Slalåm: start: 1890 m, mål: 1730 m
Høgdeskilnad: 160 m

Kjelder
Denne artikkelen bygger på «Alpine Skiweltmeisterschaft 2005» frå ,  den 22. januar 2015.  
 

Alpint
Verdsmeisterskapar
Sport i 2005
Kokosfiber

Kokosfiber er fibrar som er vunne ut frå fra det tjukke fiberlaget rundt kokosnøtt. Ein tredel av fibrane rundt kvar nøtt er opptil 25 cm medan resten er kortare. Fibrane kan også ha ulik tjukkleik og styrke.

Ein bruker kokosfibrar til å laga børstar, tau, matter og teppe og til framstilling av nett som mellom anna kan brukast til å halda jord på plass i skråninger og elvebreidder. Eit biprodukt ved fiberbehandlingen er «kokosmjøl» (engelsk coir dust), som kan brukast som jordforbetringsmiddel.

Kjelder

«Kokosfiber» (14. februar 2009), Store norske leksikon. Fri artikkel henta 22. januar 2015.

Bakgrunnsstoff

Fiber
Palmeprodukt
Plantefibrar
Dan Dugmore

Daniel «Dan» Dugmore () er ein USA-amerikansk studiomusikar hovudsakleg kjend for å spele steelgitar.

Dugmore voks opp i Pasadena i California. Han var inspirert av Flying Burrito Brothers og lærte å spele steelgitar etter at Flying Burrito Brothers-medlemmet Sneaky Pete Kleinow selte han ein. Dugmore vart så med i turnébandet John Stewart og så Linda Ronstadt. Han spelte òg på fleire James Taylor-album. I 1990-åra flytta han til Nashville i Tennessee, der han byrja å spele steelgitar på countryalbum. Han gav ut eit album med coverversjonar av Beatles-songar i 2003 kalla Off White Album.

Dugmore spelar òg Dobro, elektrisk gitar, akustisk gitar, banjo og mandolin.

Kjelder

Denne artikkelen bygger på «Dan Dugmore» frå ,  den 22. januar 2015. 
 oppgav desse kjeldene:

Bakgrunnsstoff

USA-amerikanske countrygitaristar
USA-amerikanske multiinstrumentalistar
Pedalsteelgitaristar
Musikarar frå California
Resonatorgitaristar
USA-amerikanske studiomusikarar
The Memphis Horns

The Memphis Horns er ei amerikansk blåserekkje som spelte på mange innspelingar på Stax Records. Dei har blitt kalla «kan hende den beste soul-blåserekkja nokon gong». Opphavleg var gruppa ein sekstett, men vart gradvis færre og til slutt ein duo, Wayne Jackson på trompet og Andrew Love på tenorsaksofon.

The Memphis Horns spelte for artistar som Isaac Hayes, Otis Redding, Rufus Thomas, Sam and Dave og mange andre på Stax, i tillegg til The Doobie Brothers sitt What Were Once Vices Are Now Habits og U2 sitt Rattle and Hum, i tillegg til nokre få soloalbum. 

I 1970-åra spelte dei med Al Green, Neil Diamond, Elvis Presley, Don Harrison Band og Stephen Stills. Dei turnerte med Stills i 1971. I 1980-åra spelte dei for mellom andre Sting og Peter Gabriel.  

I 2012 fekk Memphis Horns Grammy sin ærespris.

Medlemmar
 Wayne Jackson - trompet 
 Andrew Love - tenorsaksofon
 Floyd Newman – barytonsaksofon
 Lewis Collins - saksofon, fløyte
 Jack Hale - trombone
 Jack Hale, Jr. - trompet, valthorn, 
 Ed Logan - tenorsaksofon 
 James Mitchell - barytonsaksofon 
 Ben Cauley - trompet
 Roger Hopps - trompet
 Joe Arnold - saksofon
 Calvin Caples - barytonsaksofon

Diskografi
 The Memphis Horns (1970)
 Horns For Everything (1972)
 High On Music(1976)
 Get Up and Dance(1977)
 The Memphis Horns Band II (1978)
 Welcome To Memphis (1979)
 Flame Out (1992)
 The Memphis Horns With Special Guests (1995)
 Wishing You A Merry Christmas (1996)

Kjelder
Denne artikkelen bygger på «The Memphis Horns» frå ,  den 22. januar 2015. 
 oppgav desse kjeldene:

Bakgrunnsstoff
 
 Wayne Jackson si nettside

USA-amerikanske soulband
USA-amerikanske studiomusikarar
Real Live Roadrunning

{{Infoboks musikkalbum
| namn       = Real Live Roadrunning
| format       = Konsertalbum
| artist     = Mark Knopfler og Emmylou Harris
| utgjeve   = 14. november 2006
| innspeling   = Gibson Amphitheatre, Los Angeles, 28. juni 2006
| sjanger      = Countryrock, rock
| lengd     = 75:02
| selskap      = Mercury, Universal Music, Warner Bros. (USA)
| produsent   = Guy Fletcher
| artist kronologi = Mark Knopfler
| førre = All the Roadrunning(2006)
| kronologi = ja =
| neste = Kill to Get Crimson(2007)
| artist kronologi2 = Emmylou Harris
| førre2 = All the Roadrunning(2006)
  | kronologi2 = ja 
  | neste2 = Songbird: Rare Tracks and Forgotten Gems(2007)
}}Real Live Roadrunning er eit konsertalbum av den britiske musikaren Mark Knopfler og den amerikanske songaren Emmylou Harris, gjeve ut 14. november 2006 av Mercury Records og Universal Music internasjonalt, og av Warner Bros. Records i USA. Albumet vart spelt inn den 28. juni 2006 i Gibson Amphitheatre i Los Angeles, mot slutten av sommarturneen deira etter albumet All the Roadrunning. Real Live Roadrunning vart gjeve ut som ein kombinert CD/DVD. 

Plateomslag
Plateomslaget er det andre albumet som syner Knopfler sin National Style 0 resonatorgitar, den same ein kan sjå på omslaget til Brothers in Arms'', det bestseljande albumet til det tidlegare bandet hans, Dire Straits.

Mottaking

I meldinga si for AllMusic gav James Christopher Monger albumet tre av fem stjerner, og skreiv «musikken er så feilfri som ein kan vente seg, men det er ikkje mykje her som skil songane frå studioversjonane». Mongers skreiv til slutt «Den medfølgjande DVDen er eit betre døme på den rolege dynamikken til paret, som let både duoen og det flinke bandet ha eit breiare spektrum der dei kan stråle ut sine skakke soger om kjærleik, tap og livet».

Innhald

Medverkande
Musikk
 Mark Knopfler – gitar, vokal
 Emmylou Harris – gitar, vokal
 Guy Fletcher – klaverinstrument
 Richard Bennett – gitar
 Danny Cummings – trommer
 Stuart Duncan – fele, mandolin
 Matt Rollings – klaverinstrument
 Glenn Worf – bass

Produksjon
 Guy Fletcher – produsent, lydteknikar, miksing
 Richard Cooper – assisterande lydteknikar
 Graham Meek – assisterande lydteknikar
 Bob Ludwig – mastering
 Danny Clinch – fotografi
 Stephan Walker – plateomslag
 Mark Holly – design

DVD

Heile konserten på Real Live Roadrunning vart òg gjeven ut på DVD den 14. november 2006. DVDen inneheld òg ein dokumentar og intervju.

Innhald

Medverkande
DVD-produksjon
 Martyn Atkins – regissør
 James Pluta – produsent
 James Beug – leiande produsent
 Diarmuid Quinn – medprodusent
 Peter Standish – medprodusent
 David. mai – postproduksjonsprodusent
 Ted Hall – postlydmiksar

Lister og salstrofé

Album

Salstrofé

Kjelder
Denne artikkelen bygger på «Real Live Roadrunning» frå ,  den 22. januar 2015. 
 oppgav desse kjeldene:

Album produserte av Guy Fletcher
Mark Knopfler-album
Emmylou Harris-album
Konsertalbum frå 2006
Warner Bros. Records-album
Stuart Duncan

Stuart Duncan () er ein amerikansk bluegrassmusikar som spelar fele, mandolin, gitar og banjo.

Duncan har vore medlem av Nashville Bluegrass Band sidan 1985. Han har òg arbeidd som studiomusikar og spelt med mange kjende artistar som George Strait, Dolly Parton, Reba McEntire og Barbra Streisand. I 2006 turnerte han i lag med Mark Knopfler og Emmylou Harris på Roadrunning-turneen deira, og han er med på All the Roadrunning og Real Live Roadrunning. I 2008 vart han med Robert Plant og Alison Krauss på turneen etter det kritikarroste albumet Raising Sand. 

Duncan har vunne fleire prisar. Som medlem av Nashville Bluegrass Band vann han Grammy for beste bluegrassalbum i 1994 og 1996. Duncan vart kåra til årets felespelar av Academy of Country Music i 1996, 1998, 1999, 2001 og 2004.

Kjelder
Denne artikkelen bygger på «Stuart Duncan» frå ,  den 22. januar 2015. 
 oppgav desse kjeldene:

Folk frå Prince William County, Virginia
USA-amerikanske countrysongarar
USA-amerikanske countrygitaristar
USA-amerikanske bluegrassfelespelarar
USA-amerikanske countryfelespelarar
USA-amerikanske bluegrassmandolinistar